Ericu950/Stoicheia-meter-silver huggingface dataset:
δόξαν γὰρ ὑμῖν ὑπὲρ τῶν δημοτῶν τοὺς βουλευτὰς ἀπενεγκεῖν τοὺς προεισοίσοντας τῶν τε δημοτῶν καὶ τῶν ἐγκεκτημένων , προσαπηνέχθη μου τ οὔνομα ἐν τριττοῖς δήμοις διὰ τὸ φανερὰν εἶναί μου τὴν οὐσίαν .
καὶ τούτων ἐγώ , οὐδεμίαν πρόφασιν ποιησάμενος , ὅτι τριηραρχῶ καὶ οὐκ ἂν δυναίμην δύο λῃτουργίας λῃτουργεῖν οὐ δὲ οἱ νόμοι ἐῶσιν , ἔθηκα τὰς προεισφορὰς πρῶτος .
καὶ οὐκ εἰσεπραξάμην διὰ τὸ τότε μὲν ἀποδημεῖν ὑπὲρ ὑμῶν τριηραρχῶν , ὕστερον δὲ καταπλεύσας καταλαβεῖν τὰ μὲν εὔπορα ὑφ ἑτέρων προεξειλεγμένα , τὰ δ ἄπορα ὑπόλοιπα 0 .
καὶ ταῦτα ὅτι ἀληθῆ λέγω πρὸς ὑμᾶς , τούτων ὑμῖν ἀναγνώσεται τὰς μαρτυρίας τῶν τε τὰ στρατιωτικὰ τότε εἰσπραττόντων καὶ τῶν ἀποστολέων , καὶ τοὺς μισθοὺς οὓς ταῖς ὑπηρεσίαις καὶ τοῖς ἐπιβάταις κατὰ μῆνα ἐδίδουν , παρὰ τῶν στρατηγῶν σιτηρέσιον μόνον λαμβάνων , πλὴν δυοῖν μηνοῖν μόνον μισθὸν ἐν πέντε μησὶν καὶ ἐνιαυτῷ , καὶ τοὺς ναύτας τοὺς μισθωθέντας , ὅσον ἕκαστος ἔλαβεν ἀργύριον , ἵν ἐκ τούτων εἰδῆτε τὴν ἐμὴν προθυμίαν , καὶ οὗτος δι ὅ τι παραλαβεῖν παρ ἐμοῦ τὴν ναῦν οὐκ ἤθελεν , ἐπειδή μοι ὁ χρόνος ἐξῆλθεν τῆς τριηραρχίας .
ὅτι μὲν τοίνυν οὐ ψεύδομαι πρὸς ὑμᾶς περὶ ὧν εἶπον , ὦ ἄνδρες δικασταί , τῶν μαρτυριῶν ἀναγιγνωσκομένων ἀκηκόατε .
ἔτι δὲ περὶ ὧν μέλλω λέγειν , ἅπαντές μοι ὁμολογήσετε ὅτι ἀληθῆ ἐστιν .
τριήρους γὰρ ὁμολογεῖται κατάλυσις εἶναι , πρῶτον μέν , ἐὰν μὴ μισθόν τις διδῷ , δεύτερον δέ , ἐὰν εἰς τὸν Πειραιᾶ μεταξὺ καταπλεύσῃ ·
ἀπόλειψίς τε γὰρ πλείστη γίγνεται , οἵ τε παραμένοντες τῶν ναυτῶν οὐκ ἐθέλουσιν πάλιν ἐμβαίνειν , ἐὰν μή τις αὐτοῖς ἕτερον ἀργύριον διδῷ ὥστε τὰ οἰκεῖα διοικήσασθαι .
ἃ ἐμοὶ ἀμφότερα συνέβη , ὦ ἄνδρες δικασταί , ὥστε πολυτελεστέραν μοι γενέσθαι τὴν τριηραρχίαν .
καὶ γὰρ μισθὸν οὐδένα λαβὼν παρὰ τοῦ στρατηγοῦ ὀκτὼ μηνῶν , κατέπλευσα τοὺς πρέσβεις ἄγων διὰ τὸ ἄριστά μοι πλεῖν τὴν ναῦν , καὶ ἐνθένδε πάλιν , προσταχθέν μοι ὑπὸ τοῦ δήμου Μένωνα τὸν στρατηγὸν ἄγειν εἰς Ἑλλήσποντον ἀντὶ Αὐτοκλέους ἀποχειροτονηθέντος , ᾠχόμην ἀναγόμενος διὰ τάχους .
καὶ ἀντὶ τῶν ἀπολιπόντων μὲν ναυτῶν ἑτέρους ἐμισθωσάμην ναύτας , δωρεὰς καὶ προδόσεις αὐτοῖς διδοὺς μεγάλας , τοῖς δὲ παραμείνασι τῶν ἀρχαίων ναυτῶν ἔδωκά τι εἰς διοίκησιν τῶν οἰκείων καταλιπεῖν πρὸς ᾧ πρότερον εἶχον , οὐκ ἀγνοῶν τὴν παροῦσαν χρείαν , ὡς ἀναγκαία ἦν ἑκάστῳ , ἀπορῶν δὲ αὐτὸς ὡς μὰ τὸν Δία καὶ τὸν Ἀπόλλω οὐδεὶς ἄν μοι πιστεύσειεν , ὅστις μὴ ἀληθῶς παρηκολούθηκε τοῖς ἐμοῖς πράγμασιν .
ὑποθεὶς δὲ τὸ χωρίον Θρασυλόχῳ καὶ Ἀρχένεῳ , καὶ δανεισάμενος τριάκοντα μνᾶς παρ αὐτῶν καὶ διαδοὺς τοῖς ναύταις , ᾠχόμην ἀναγόμενος , ἵνα μηδὲν ἐλλείποι τῷ δήμῳ ὧν προσέταξε τὸ κατ ἐμέ .
καὶ ὁ δῆμος ἀκούσας ταῦτα ἐπῄνεσέν τέ με , καὶ ἐπὶ δεῖπνον εἰς τὸ πρυτανεῖον ἐκάλεσεν .
καὶ ὡς ταῦτ ἀληθῆ λέγω , τούτων ὑμῖν ἀναγνώσεται τὴν μαρτυρίαν καὶ τὸ ψήφισμα τὸ τοῦ δήμου .
ἐπειδὴ τοίνυν εἰς Ἑλλήσποντον ἤλθομεν , καὶ ὅ τε χρόνος ἐξεληλύθει μοι τῆς τριηραρχίας , καὶ μισθὸς οὐκ ἀπεδόθη τοῖς στρατιώταις ἀλλ ἢ δυοῖν μηνοῖν , ἕτερός τε στρατηγὸς ἧκεν Τιμόμαχος , καὶ οὗτος διαδόχους οὐκ ἄγων ἐπὶ τὰς ναῦς , ἀθυμήσαντές μοι πολλοὶ τοῦ πληρώματος ᾤχοντο ἀπολιπόντες τὴν ναῦν , οἱ μὲν εἰς τὴν ἤπειρον στρατευσόμενοι , οἱ δὲ εἰς τὰς Θασίων καὶ Μαρωνιτῶν ναῦς , μισθῷ μεγάλῳ πεισθέντες καὶ ἀργύριον πολὺ προλαβόντες καὶ ὑπὸ πολλῶν αὖ τῷ λόγῳ ἐξηπατημένοι 0 .
καὶ τὰ μὲν παρ ἐμοῦ ἐξανηλωμένα ἤδη ὁρῶντες , τὰ δὲ τῆς πόλεως ἀμελῆ , τὰ δὲ τῶν συμμάχων ἄπορα , τὰ δὲ τῶν στρατηγῶν ἄπιστα , καὶ τὸν χρόνον ἐξήκοντα τῆς τριηραρχίας καὶ τὸν πλοῦν οὐκέτ ὄντα οἴκαδε , οὐ δὲ διάδοχον ἥκοντα ἐπὶ τὴν ναῦν , παρ οὗ ἄν τις ἠξίωσεν ὠφεληθῆναι 0 1 2 .
ὅσῳ γὰρ φιλοτιμούμενος ἄμεινον ἐπληρωσάμην τὴν ναῦν ἐρετῶν ἀγαθῶν , τοσούτῳ μοι πλείστη ἀπόλειψις ἐγένετο τῶν ἄλλων τριηράρχων .
τοῖς μὲν γὰρ ἄλλοις , εἰ μή τι ἄλλο , οἵ γε ἐκ καταλόγου ἐλθόντες ἐπὶ τὴν ναῦν παρέμενον τηροῦντες τὴν οἴκαδε σωτηρίαν , ὁπότε αὐτοὺς ἀφήσει ὁ στρατηγός 0 ·
οἱ δ ἐμοὶ ναῦται πιστεύοντες αὑτοῖς ἐπὶ τῷ δύνασθαι ἐλαύνειν , ὅπου ἔμελλον ἀργύριον πάλιν πλεῖστον λήψεσθαι , ἐνταῦθ ἀπῇσαν , ἡγούμενοι τὴν ἐν τῷ παρόντι εὐπορίαν κρείττω εἶναι αὑτοῖς τοῦ μέλλοντος φόβου , εἴ ποτε ληφθείησαν ὑπ ἐμοῦ .
τοιούτων τοίνυν μοι τῶν πραγμάτων συμβεβηκότων , καὶ τοῦ στρατηγοῦ ἅμα Τιμομάχου προστάξαντος πλεῖν ἐφ Ἱερὸν ἐπὶ τὴν παραπομπὴν τοῦ σίτου καὶ μισθὸν οὐ διδόντος , εἰσαγγελθέντων δὲ ὅτι Βυζάντιοι καὶ Καλχηδόνιοι πάλιν κατάγουσι τὰ πλοῖα καὶ ἀναγκάζουσι τὸν σῖτον ἐξαιρεῖσθαι , δανεισάμενος ἐγὼ ἀργύριον παρ Ἀρχεδήμου μὲν τοῦ Ἀναφλυστίου πεντεκαίδεκα μνᾶς ἐπίτοκον , ὀκτακοσίας δὲ δραχμὰς παρὰ Νικίππου τοῦ ναυκλήρου ναυτικὸν ἀνειλόμην , ὃς ἔτυχεν ὢν ἐν Σηστῷ , ἐπόγδοον , σωθέντος δὲ τοῦ πλοίου Ἀθήναζε ἀποδοῦναι αὐτὸ καὶ τοὺς τόκους , καὶ πέμψας Εὐκτήμονα τὸν πεντηκόνταρχον εἰς Λάμψακον , δοὺς αὐτῷ ἀργύριον καὶ γράμματα πρὸς τοὺς ξένους τοῦ πατρὸς τοῦ ἐμοῦ , ἐκέλευσά μοι αὐτὸν ναύτας μισθώσασθαι ὡς ἂν δύνηται ἀρίστους ·
αὐτὸς δ ὑπομείνας ἐν Σηστῷ τοῖς τε παραμείνασι τῶν ἀρχαίων ναυτῶν ἔδωκά τι , ὅσον εἶχον , ἐπειδή μοι ὁ χρόνος ἐξῆκεν τῆς τριηραρχίας , καὶ ἑτέρους ναύτας ἐντελομίσθους προσέλαβον , ἐν ὅσῳ ὁ στρατηγὸς τὸν ἀνάπλουν τὸν ἐφ Ἱερὸν παρεσκευάζετο .
ἐπειδὴ δ ὅ τε Εὐκτήμων ἧκεν ἐκ τῆς Λαμψάκου ἄγων τοὺς ναύτας οὓς ἐμισθώσατο , καὶ ὁ στρατηγὸς παρήγγειλεν ἀνάγεσθαι , τῷ μὲν Εὐκτήμονι ἀσθενῆσαι ἐξαίφνης συνέβη , καὶ πάνυ πονηρῶς διετέθη ·
τούτῳ μὲν οὖν ἀποδοὺς τὸν μισθὸν καὶ ἐφόδια προσθεὶς ἀπέπεμψα οἴκαδε ·
αὐτὸς δὲ πεντηκόνταρχον ἕτερον λαβὼν ἀνηγόμην ἐπὶ τὴν παραπομπὴν τοῦ σίτου , καὶ ἐκεῖ περιέμεινα πέντε καὶ τετταράκοντα ἡμέρας , ἕως ὁ ἔκπλους τῶν πλοίων τῶν μετ ἀρκτοῦρον ἐκ τοῦ Πόντου ἐγένετο .
ἀφικόμενος δὲ εἰς Σηστὸν ἐγὼ μὲν ᾤμην οἴκαδε καταπλεύσεσθαι , τοῦ τε χρόνου μοι ἐξήκοντος καὶ ἐπιτετριηραρχημένων ἤδη μοι δυοῖν μηνοῖν καὶ διαδόχου οὐχ ἥκοντος ἐπὶ τὴν ναῦν ·
ὁ δὲ στρατηγὸς Τιμόμαχος , ἀφικομένων ὡς αὐτὸν πρέσβεων Μαρωνιτῶν καὶ δεομένων αὑτοῖς τὰ πλοῖα παραπέμψαι τὰ σιτηγά , προσέταξεν ἡμῖν τοῖς τριηράρχοις ἀναδησαμένοις τὰ πλοῖα ἕλκειν εἰς Μαρώνειαν , πλοῦν καὶ πολὺν καὶ πελάγιον .
καὶ ταῦθ ὑμῖν διὰ τοῦτο ἅπαντα διηγησάμην ἐξ ἀρχῆς , ἵνα εἰδῆτε ὅσα ἀνηλωκὼς αὐτὸς καὶ ἡλίκης μοι γεγενημένης τῆς λῃτουργίας ὕστερον ὅσα ἀναλώματα ὑπὲρ τούτου ἀνήλωσα ἐπιτριηραρχῶν , οὐχ ἥκοντος τούτου ἐπὶ τὴν ναῦν , καὶ κινδύνους ὅσους ἐκινδύνευσα αὐτὸς πρός τε χειμῶνα καὶ πρὸς πολεμίους .
μετὰ γὰρ τὴν παραπομπὴν τῶν πλοίων τὴν εἰς Μαρώνειαν καὶ τὴν ἄφιξιν τὴν εἰς Θάσον , ἀφικόμενος παρέπεμπε πάλιν ὁ Τιμόμαχος μετὰ τῶν Θασίων εἰς Στρύμην σῖτον καὶ πελταστάς , ὡς παραληψόμενος αὐτὸς τὸ χωρίον .
παραταξαμένων δὲ Μαρωνιτῶν ἡμῖν ταῖς ναυσὶν ὑπὲρ τοῦ χωρίου τούτου καὶ μελλόντων ναυμαχήσειν , καὶ τῶν στρατιωτῶν ἀπειρηκότων , πλοῦν πολὺν πεπλευκότων καὶ πλοῖα ἑλκόντων ἐκ Θάσου εἰς Στρύμην , ἔτι δὲ χειμῶνος ὄντος καὶ τοῦ χωρίου ἀλιμένου , καὶ ἐκβῆναι οὐκ ὂν οὐ δὲ δειπνοποιήσασθαι πολεμίας τῆς χώρας οὔσης καὶ περικαθημένων κύκλῳ τὸ τεῖχος καὶ ξένων μισθοφόρων καὶ βαρβάρων προσοίκων , ἀναγκαῖον ἦν ἐπ ἀγκύρας ἀποσαλεύειν τὴν νύκτα μετεώρους , ἀσίτους καὶ ἀγρύπνους , φυλαττομένους μὴ τῆς νυκτὸς ἡμῖν ἐπιθῶνται αἱ Μαρωνιτῶν τριήρεις .
ἔτι δὲ συνέβη τῆς νυκτὸς ὥρᾳ ἔτους ὕδωρ καὶ βροντὰς καὶ ἄνεμον μέγαν γενέσθαι  ὑπ αὐτὰς γὰρ Πλειάδων δύσεις οἱ χρόνοι οὗτοι ἦσαν  , ἐξ ὧν τίνα οὐκ οἴεσθε , ὦ ἄνδρες δικασταί , τοῖς στρατιώταις ἀθυμίαν ἐμπεσεῖν ;
πόσην δέ μοι μετὰ ταῦτα ἀπόλειψιν γενέσθαι πάλιν , τῶν ἀρχαίων ναυτῶν ταλαιπωρουμένων μὲν πολλά , ὠφελουμένων δὲ βραχέα , ὅσα ἐγὼ δυναίμην ἑκάστῳ δανειζόμενος ἐπαρκέσαι πρὸς ᾧ πρότερον εἶχον παρ ἐμοῦ , ἐπεὶ ὅ γε στρατηγὸς οὐ δὲ τὸ ἐφ ἡμέραν αὐτοῖς τροφὴν διαρκῆ ἐδίδου .
καὶ ἤδη τρεῖς μῆνες ἐπετετριηράρχηντό μοι , καὶ οὐδέπω οὗτος ἧκεν ἐπὶ τὴν ναῦν , ἀλλ ἐμισθούμην ναύτας ἀντὶ τῶν ἀπολιπόντων , δανειζόμενος ἀργύριον .
μόνῳ τοίνυν τούτῳ τῶν ἄλλων διαδόχων οὐκ ἔστι πρόφασις ὑπολειπομένη , δι ὅ τι οὐ πάλαι ἧκεν ἐπὶ τὴν ναῦν .
ὁ γὰρ Εὐκτήμων ὁ πεντηκόνταρχος , ὡς ἐκ τοῦ Ἑλλησπόντου ἀπεστάλη οἴκαδε ἀσθενήσας , ἐπειδὴ κατέπλευσε καὶ ἤκουσε τοῦτον ἐμοὶ διάδοχον καθεστηκότα , εἰδὼς τόν τε χρόνον ἐξήκοντά μοι τῆς τριηραρχίας καὶ ἤδη ἐπιτριηραρχοῦντά με , παραλαβὼν Δεινίαν τὸν κηδεστὴν τὸν ἐμὸν προσέρχεται αὐτῷ ἐν τῷ δείγματι , καὶ ἐκέλευεν αὐτὸν ὡς τάχιστα ἐπὶ τὴν ναῦν ἀποπλεῖν , ὡς τῶν ἀναλωμάτων πολλῶν ὄντων ἃ καθ ἡμέραν ἑκάστην πρὸς τῷ παρὰ τοῦ στρατηγοῦ σιτηρεσίῳ εἰς τὴν ναῦν διδομένῳ ἀνηλίσκετο , καθ ἕκαστον αὐτῷ διεξιὼν τούς τε μισθοὺς τοὺς τῇ ὑπηρεσίᾳ καὶ τοῖς ἐπιβάταις κατὰ μῆνα διδομένους , τοῖς τε ναύταις οὓς αὐτὸς ἐκ τῆς Λαμψάκου ἐμισθώσατο , καὶ τοῖς ὕστερον ἐπεμβᾶσιν ἀντὶ τῶν ἀπολιπόντων , ἔτι δὲ ὃ τῶν ἀρχαίων ναυτῶν ἑκάστῳ προσέθηκα δεηθέντι , ἐπειδή μοι ὁ χρόνος ἐξῆκε τῆς τριηραρχίας , καὶ τ ἄλλα ὅσα ἦν τὰ καθ ἡμέραν ἑκάστην ἀναλισκόμενα εἰς τὴν ναῦν , οὐκ ἀπείρως ἔχων ·
διὰ γὰρ ἐκείνου πεντηκονταρχοῦντος καὶ ἠγοράζετο καὶ ἀνηλίσκετο .
καὶ περὶ τῶν σκευῶν ἔφραζεν αὐτῷ ὅτι ἴδια ἔχοιμι καὶ δημόσιον οὐδέν ·
ὡς οὖν , ἔφη , πείσων ἐκεῖνον διανοοῦ , ἢ σκεύη ἔχων σαυτῷ ἀνάπλει .
οἶμαι δέ σοι , ἔφη , αὐτὸν οὐδὲν διοίσεσθαι ·
ὀφείλει γὰρ ἀργύριον ἐκεῖ , ὃ διαλῦσαι βουλήσεται ἐκ τῆς τιμῆς τῶν σκευῶν .
ἀκούσας δὲ οὗτος ταῦτα τοῦ τ Εὐκτήμονος καὶ τοῦ Δεινίου τοῦ κηδεστοῦ τοῦ ἐμοῦ , περὶ μὲν ὧν ἔλεγον αὐτῷ οὐδὲν αὐτοῖς ἀποκρίνεται , γελάσαντα δὲ ἔφασαν αὐτὸν εἰπεῖν ἄρτι μῦς πίττης γεύεται ·
ἐβούλετο γὰρ Ἀθηναῖος εἶναι .
ἐπειδὴ τοίνυν τοῦ Εὐκτήμονος καὶ τοῦ Δεινίου ἀκούσας οὐδὲν ἐφρόντιζεν , πάλιν αὐτῷ προσέρχονται ὕστερον Πυθόδωρός τε ὁ Ἀχαρνεὺς καὶ Ἀπολλόδωρος ὁ Λευκονοεύς , ἐπιτήδειοι ὄντες ἐμοὶ καὶ φίλοι , καὶ ἐκέλευον αὐτὸν ἐπί τε τὴν ναῦν ἀπιέναι ὡς διάδοχον ὄντα , καὶ περὶ τῶν σκευῶν ἔφραζον αὐτῷ , ὅτι ἴδια ἔχοιμι ἅπαντα καὶ δημόσιον οὐδέν ·
εἰ μὲν οὖν ἐκείνοις ἐθέλεις χρῆσθαι , κατάλιπε ἔφασαν ἀργύριον αὐτοῦ , καὶ μὴ διακινδύνευε ἐκεῖσε ἄγων , ἵνα λύσωνταί μοι τὸ χωρίον , ἀποδόντες Ἀρχένεῳ καὶ Θρασυλόχῳ τὰς τριάκοντα μνᾶς .
περὶ δὲ ἀποτριβῆς τῶν σκευῶν , ἤθελον αὐτῷ γράμματα γράφειν , καὶ ἐγγυηταὶ αὐτοὶ γίγνεσθαι ὑπὲρ ἐμοῦ ἦ μὴν ἔσεσθαι αὐτῷ ὅ τι ἂν καὶ τοῖς ἄλλοις τριηράρχοις πρὸς τοὺς διαδόχους ᾖ 0 .
ὡς οὖν πάντα ταῦτ ἀληθῆ λέγω , τούτων ὑμῖν ἀναγνώσεται τὰς μαρτυρίας .
ἐκ πολλῶν μὲν τοίνυν τεκμηρίων οἶμαι ὑμῖν ἐπιδείξειν Πολυκλέα ὅτι οὔ τε αὐτόθεν διενοεῖτο παραλαμβάνειν παρ ἐμοῦ τὴν ναῦν , οὔ τε , ἐπειδὴ ὑφ ὑμῶν καὶ τοῦ ψηφίσματος τοῦ ὑμετέρου ἠναγκάσθη ἐπὶ τὴν ναῦν ἀπιέναι , ἐλθὼν ἠθέλησέ μοι διαδέξασθαι αὐτήν .
οὗτος γὰρ ἐπειδὴ ἀφίκετο εἰς Θάσον ἤδη μου τέταρτον μῆνα ἐπιτριηραρχοῦντος , παραλαβὼν ἐγὼ μάρτυρας τῶν τε πολιτῶν ὡς ἐδυνάμην πλείστους καὶ τοὺς ἐπιβάτας καὶ τὴν ὑπηρεσίαν προσέρχομαι αὐτῷ ἐν Θάσῳ ἐν τῇ ἀγορᾷ , καὶ ἐκέλευον αὐτὸν τήν τε ναῦν παραλαμβάνειν παρ ἐμοῦ ὡς διάδοχον ὄντα , καὶ τοῦ ἐπιτετριηραρχημένου χρόνου ἀποδιδόναι μοι τ ἀναλώματα .
λογίσασθαι δ ἤθελον αὐτῷ καθ ἕκαστον , ἕως μοι μάρτυρες παρῆσαν τῶν ἀνηλωμένων οἵ τε ναῦται καὶ οἱ ἐπιβάται καὶ ἡ ὑπηρεσία , ἵν εἴ τι ἀντιλέγοι εὐθὺς ἐξελέγχοιμι .
οὕτω γάρ μοι ἀκριβῶς ἐγέγραπτο , ὥστ οὐ μόνον αὐτά μοι τ ἀναλώματα ἐγέγραπτο , ἀλλὰ καὶ ὅποι ἀνηλώθη καὶ ὅ τι ποιούντων , καὶ ἡ τιμὴ τίς ἦν καὶ νόμισμα ποδαπόν , καὶ ὁπόσου ἡ καταλλαγὴ ἦν τῷ ἀργυρίῳ , ἵν εἴη ἀκριβῶς ἐξελέγξαι με τῷ διαδόχῳ , εἴ τι ἡγοῖτο ψεῦδος αὑτῷ λογίζεσθαι .
ἔτι δὲ καὶ πίστιν αὐτῷ ἐπιθεὶς ἠθέλησα λογίσασθαι τὰ ἀνηλωμένα .
προκαλουμένου δέ μου ταῦτα , ἀπεκρίνατό μοι ὅτι οὐδὲν αὐτῷ μέλοι ὧν λέγοιμι .
ἐν δὲ τούτῳ ὑπηρέτης ἥκων παρὰ τοῦ στρατηγοῦ ἐμοὶ παρήγγελλεν ἀνάγεσθαι , οὐ τούτῳ τῷ διαδόχῳ , οὗ ἡ λῃτουργία ἤδη ἐγίγνετο ·
τούτου δὲ τὸ αἴτιον ἐγὼ ὑμᾶς προϊόντος τοῦ λόγου διδάξω .
τότε μὲν οὖν μοι ἐδόκει ἀνάγεσθαι καὶ πλεῖν οἷ ἐκέλευεν ·
ἐπειδὴ δὲ κατέπλευσα πάλιν εἰς Θάσον , ἑλκύσας τὰ πλοῖα εἰς Στρύμην , οἷ προσέταξεν ὁ στρατηγός , κελεύσας τοὺς ναύτας ἐν τῇ νηὶ μένειν καὶ τοὺς ἐπιβάτας καὶ τὴν ὑπηρεσίαν , ἐκβὰς αὐτὸς πορεύομαι ἐπὶ τὴν οἰκίαν οὗ κατήγετο Τιμόμαχος ὁ στρατηγός , βουλόμενος κ ἀκείνου ἐναντίον παραδιδόναι τὴν ναῦν Πολυκλεῖ τουτῳὶ πλήρη .
καταλαμβάνω οὖν καὶ τοῦτον ἐκεῖ καὶ τοὺς τριηράρχους καὶ τοὺς διαδόχους καὶ ἄλλους τινὰς τῶν πολιτῶν , καὶ εἰσελθὼν εὐθὺς ἐναντίον τοῦ στρατηγοῦ λόγους πρὸς αὐτὸν ἐποιούμην , καὶ ἠξίουν αὐτὸν τήν τε ναῦν μοι παραλαμβάνειν καὶ τοῦ ἐπιτετριηραρχημένου χρόνου ἀποδιδόναι μοι τὰ ἀναλώματα , καὶ περὶ τῶν σκευῶν ἠρώτων αὐτόν , πότερα παραλήψεται ἢ ἴδια σκεύη ἔχων ἥκοι ἐπὶ τὴν ναῦν .
ταῦτα δέ μου προκαλουμένου αὐτόν , ἠρώτα με δι ὅ τι σκεύη τε ἴδια μόνος ἔχοιμι τῶν τριηράρχων , καὶ πότερα ἡ πόλις οὐκ εἰδείη τινὰς δυναμένους σκεύη παρασχεῖν ταῖς ναυσίν , ὥστε αὐτὴ μὴ παρέχειν .
ἢ σὺ τοσοῦτον ἔφη ὑπερπέπαικας πλούτῳ τοὺς ἄλλους , ὥστε καὶ σκεύη ἴδια ἔχειν καὶ κόσμον χρυσόπαστον μόνος τῶν τριηράρχων ;
τίς ἂν οὖν δύναιτ ἔφη τὴν σὴν μανίαν καὶ πολυτέλειαν ὑπομεῖναι , διεφθαρμένον μὲν πλήρωμα καὶ εἰωθὸς ἀργύριον πολὺ προλαμβάνειν καὶ ἀτελείας ἄγειν τῶν νομιζομένων ἐν τῇ νηὶ λῃτουργιῶν καὶ λοῦσθαι ἐν βαλανείῳ , τρυφῶντας δ ἐπιβάτας καὶ ὑπηρεσίαν ὑπὸ μισθοῦ πολλοῦ καὶ ἐντελοῦς ;
κακῶν δ , ἔφη , διδάσκαλος γέγονας ἐν τῷ στρατεύματι , καὶ αἴτιος εἶ μέρος τι καὶ τοῖς ἄλλοις τριηράρχοις πονηροτέρους εἶναι τοὺς στρατιώτας , ζητοῦντας τ αὐτὰ τοῖς παρὰ σοί ·
ἔδει γὰρ σὲ τ αὐτὰ ποιεῖν τοῖς ἄλλοις τριηράρχοις .
λέγοντος δὲ αὐτοῦ ταῦτα , ἀπεκρινάμην αὐτῷ ὅτι σκεύη μὲν διὰ τοῦτο οὐ λάβοιμι ἐκ τοῦ νεωρίου , ὅτι σὺ ἀδόκιμα ἐποίησας αὐτά .
ἀλλ εἰ μὲν βούλει , ταῦτα παράλαβε ·
εἰ δὲ μή , σκεύη σαυτῷ παρασκεύαζε 0 .
περὶ δὲ τῶν ναυτῶν καὶ τῶν ἐπιβατῶν καὶ τῆς ὑπηρεσίας , εἰ φὴς ὑπ ἐμοῦ αὐτοὺς διεφθάρθαι , παραλαβὼν τὴν τριήρη αὐτὸς σαυτῷ κατασκεύασαι καὶ ναύτας καὶ ἐπιβάτας καὶ ὑπηρεσίαν , οἵτινές σοι μηδὲν λαβόντες συμπλεύσονται .
τὴν δὲ ναῦν παράλαβε ·
οὐ γὰρ ἔτι μοι προσήκει τριηραρχεῖν ·
ὅ τε γὰρ χρόνος ἐξήκει μοι τῆς τριηραρχίας , καὶ ἐπιτετριηράρχηκα τέτταρας μῆνας .
λέγοντος δέ μου ταῦτα , ἀποκρίνεταί μοι ὅτι ὁ συντριήραρχος αὐτῷ οὐχ ἥκοι ἐπὶ τὴν ναῦν ·
οὔκουν παραλήψομαι μόνος τὴν τριήρη .
ὡς οὖν ἀληθῆ ταῦτα λέγω πρὸς ὑμᾶς , καὶ ἐν μὲν τῇ ἀγορᾷ ἀπεκρίνατό μοι τὰ πρότερον , ὅτι οὐδὲν αὐτῷ μέλοι ὧν λέγοιμι , ἐν δὲ τῇ οἰκίᾳ οὗ ὁ Τιμόμαχος κατήγετο , ὅτι μόνος οὐ παραλήψεται τὴν ναῦν , τούτων ὑμῖν ἀναγνώσεται τὰς μαρτυρίας .
μετὰ ταῦτα τοίνυν , ὦ ἄνδρες δικασταί , ὡς οὔ τε οὗτος ἤθελέ μοι τὴν ναῦν διαδέχεσθαι , οὔ τε τὰ ἀναλώματα ἀπεδίδου τοῦ ἐπιτετριηραρχημένου χρόνου , ὅ τε στρατηγὸς προσέταττέ μοι ἀνάγεσθαι , προσελθὼν αὐτῷ ἐν Θάσῳ ἐν τῷ λιμένι ἐναντίον τοῦ στρατηγοῦ , πλήρους οὔσης τῆς τριήρους , ἔλεγον ἃ δίκαια μὲν οὐκ ἦν , ἀλλὰ πλεονεκτήματα τούτου , ἀναγκαῖα δέ μοι ἐκ τῶν παρόντων εἰπεῖν , ἐπειδή σοι φής , ὦ Πολύκλεις , τὸν συντριήραρχον οὐχ ἥκειν , τοῦ μὲν ἐπιτετριηραρχημένου χρόνου ἐκεῖνον ἐγὼ πράξομαι τὰ ἀναλώματα , ἂν δύνωμαι , τῶν τεττάρων μηνῶν ·
σὺ δὲ παραλαβὼν τὴν ναῦν πρῶτον μὲν τὸν ὑπὲρ σεαυτοῦ χρόνον τριηράρχησον , τοὺς ἓξ μῆνας ·
ἔπειτ ἐὰν μέν σοι ἔλθῃ ἐν τούτῳ ὁ συντριήραρχος , ἐκείνῳ παραδώσεις λῃτουργήσας , ἐὰν δὲ μή , οὐδὲν δεινὸν πείσει δύο μῆνας ἐπιτριηραρχήσας 0 .
ἢ ἐγὼ μὲν ὁ τόν τε ὑπὲρ ἐμαυτοῦ χρόνον καὶ τοῦ συντριηράρχου λελῃτουργηκὼς ἐπετριηράρχησα ὑπὲρ ὑμῶν , σὺ δ οὐδὲν ἀνηλωκὼς οὐκ ἀξιοῖς οὐ δὲ τὸν ὑπὲρ σεαυτοῦ χρόνον , παραλαβὼν τὴν ναῦν , λῃτουργῆσαι , οὐ δὲ τὰ ἀναλώματ ἀποδοῦναι ;
λέγοντος δέ μου ταῦτα , ἀπεκρίνατό μοι ὅτι μύθους λέγοιμι .
ὁ δὲ στρατηγὸς ἐμβαίνειν με ἐκέλευεν εἰς τὴν ναῦν καὶ ἀνάγεσθαι μεθ ἑαυτοῦ .
ὡς οὖν ταῦτ ἀπεκρίνατο , ἀνάγνωθί μοι τὴν μαρτυρίαν .
βούλομαι δ ὑμῖν καὶ τεκμήριόν τι εἰπεῖν , ἵν εἰδῆτε ὅτι περιφανῶς ἠδίκημαι .
ἁγνίᾳ γὰρ καὶ Πραξικλεῖ ὑπὸ τὸν αὐτὸν χρόνον κατέστησαν διάδοχοι Μνησίλοχός τε ὁ Περιθοίδης καὶ Φρασιηρίδης ὁ Ἀναφλύστιος .
οὐκ ἀφικομένου δὲ τοῦ Φρασιηρίδου ἐπὶ τὴν ναῦν , ὁ Μνησίλοχος ἐλθὼν εἰς τὴν Θάσον παρέλαβέ τε παρὰ τοῦ Ἁγνίου τὴν τριήρη , καὶ τὸ ἐπιτριηράρχημα ἀπέδωκεν τῷ Ἁγνίᾳ τοῦ χρόνου οὗ ἐπανήλωσεν ὑπὲρ αὐτῶν , ὅσον ἔπεισεν , καὶ τὰ σκεύη παρὰ τοῦ Ἁγνίου ἐμισθώσατο , καὶ αὐτὸς ἐτριηράρχει .
ὕστερον δ οἱ παρὰ τοῦ Φρασιηρίδου ἐλθόντες τῶν τε ἀνηλωμένων τὸ μέρος ἀπέδοσαν τῷ Μνησιλόχῳ , καὶ τοῦ λοιποῦ χρόνου ὅσα ἐδεῖτο εἰς τὴν ναῦν συνανήλισκον .
καί μοι τούτων ἀνάγνωθι τὴν μαρτυρίαν .
ἴσως οὖν , ὦ ἄνδρες δικασταί , ποθεῖτε ἀκοῦσαι , διὰ τί ποτε ὁ στρατηγὸς οὐκ ἠνάγκαζε τοῦτον παραλαμβάνειν τὴν ναῦν , διάδοχον ἥκοντα ἐπ αὐτήν , τῶν νόμων οὕτως ἰσχυρῶν ὄντων .
περὶ δὴ τούτων βούλομαι ὑμᾶς σαφῶς διδάξαι τὸ αἴτιον .
τιμόμαχος γάρ , ὦ ἄνδρες δικασταί , πρῶτον μὲν ἐβούλετο εὖ κατεσκευασμένῃ τῇ τριήρει πρὸς ἅπαντα χρῆσθαι .
ᾔδειν οὖν ὅτι οὗτος μὲν παραλαβὼν αὐτὴν κακῶς ἔμελλε τριηραρχήσειν ·
οὔ τε γὰρ τῷ τριηραρχήματι οὔ τε τοῖς ἐπιβάταις καὶ τῇ ὑπηρεσίᾳ χρήσοιτο ·
οὐδεὶς γὰρ αὐτῷ παραμενεῖ .
ἔτι δὲ πρὸς τούτοις , ὁπότε μὴ διδοὺς ἀργύριον προστάττοι πλεῖν , οὐκ ἔμελλεν αὐτῷ ἀνάξεσθαι ὥσπερ ἐγώ , ἀλλὰ πράγματα παρέξειν 0 .
πρὸς δὲ τούτῳ δανείζεται παρ αὐτοῦ τριάκοντα μνᾶς , ὥστε μὴ ἀναγκάσαι παραλαβεῖν τὴν ναῦν .
ἐξ ὧν δὲ μάλιστά μοι ὀργισθεὶς ἐπηρέαζε καὶ οὐ δὲ λόγον ἑκάστοτε ἐδίδου οὐ δὲ περὶ ἑνός , βούλομαι ὑμῖν σαφῶς διηγήσασθαι , ἵν εἰδῆτε ὅτι οὐ περὶ πλείονος ἐποιούμην οὔ τε τὴν ἐμαυτοῦ ῥᾳστώνην ἐν ἐκείνῳ τῷ χρόνῳ οὔ τε τὴν ἐκείνου ῥώμην τοῦ δήμου τοῦ Ἀθηναίων καὶ τῶν νόμων , ἀλλ ἠνειχόμην καὶ ἔργῳ ἀδικούμενος καὶ λόγῳ προπηλακιζόμενος , ἃ πολλῷ μοι βαρύτερα ἦν τῶν ἀναλωμάτων .
ὡς γὰρ ἐν Θάσῳ διατριβαὶ τοῦ ναυτικοῦ ἐγίγνοντο , ἀφικνεῖται ἐκ Μεθώνης τῆς Μακεδονίας ὑπηρετικὸν εἰς Θάσον ἄγον ἄνδρα καὶ ἐπιστολὰς παρὰ Καλλιστράτου ὡς Τιμόμαχον , ἐν αἷς ἦν , ὡς ὕστερον ἐγὼ ταῦτ ἐπυθόμην , ἀποπέμψαι αὐτῷ τριήρη τὴν ἄριστα πλέουσαν , ἵν ἀφίκηται ὡς αὐτόν .
εὐθὺς οὖν τῇ ὑστεραίᾳ ἅμα τῇ ἡμέρᾳ ὁ ὑπηρέτης ἐλθὼν ἐκέλευέ με καλεῖν εἰς τὴν ναῦν τοὺς ναύτας .
ἐπεὶ δὲ πλήρης ἦν , ἀναβαίνει Κάλλιππος ὁ Φίλωνος ὁ Αἰξωνεύς , καὶ φράζει πρὸς τὸν κυβερνήτην τὸν ἐπὶ Μακεδονίας πλοῦν πλεῖν .
ἐπειδὴ δὲ ἀφικόμεθα εἰς χωρίον τι ἐν τῇ ἀπαντικρὺ ἠπείρῳ , Θασίων ἐμπόριον , καὶ ἐκβάντες ἠριστοποιούμεθα , προσέρχεταί μοι τῶν ναυτῶν Καλλικλῆς Ἐπιτρέφους Θριάσιος , λέγων ὅτι βούλοιτό μοι διαλεχθῆναι ἐμόν τι πρᾶγμα .
κελεύσαντος δέ μου , λέγει ὅτι βούλοιτό μοι χάριν ἀποδοῦναι καθ ὅ τι δύναται ὧν αὐτῷ ἀπορηθέντι ἔδωκα ·
σὺ οὖν , ἔφη , τὸν πλοῦν τοῦτον οἶσθα ἐφ ὅ τι πλεῖς ἢ ποῖ ;
ἀποκριναμένου δέ μου ὅτι οὐκ εἰδείην , ἀλλ ἐγώ σοι , ἔφη , ἐρῶ ·
δεῖ γάρ σε ἀκούσαντα ὀρθῶς βουλεύσασθαι .
μέλλεις γάρ , ἔφη , ἄγειν ἄνδρα φυγάδα , οὗ Ἀθηναῖοι θάνατον δὶς κατεψηφίσαντο , Καλλίστρατον ἐκ Μεθώνης εἰς Θάσον ὡς Τιμόμαχον τὸν κηδεστήν , ὡς ἐγώ , ἔφη , πέπυσμαι τῶν παίδων τῶν Καλλίππου 0 .
σὺ οὖν , ἐὰν σωφρονῇς , οὐδένα τῶν φευγόντων ἐάσεις ἐπὶ τὴν ναῦν ἀναβαίνειν ·
οὐ γὰρ ἐῶσιν οἱ νόμοι .
ἀκούσας δ ἐγὼ ταῦτα τοῦ Καλλικλέους προσέρχομαι τῷ Καλλίππῳ , καὶ ἐρωτῶ αὐτὸν ὅποι τε τὸν πλοῦν ποιεῖται καὶ ἐπὶ τίνα .
διαχλευάσαντος δ αὐτοῦ με καὶ ἀπειλήσαντος ἃ οὐ δ ἂν ὑμεῖς ἀγνοήσαιτε  τοῦ γὰρ τρόπου τοῦ Καλλίππου οὐκ ἀπείρως ἔχετε  , λέγω αὐτῷ ὅτι ἀκούω σε πλεῖν ἐπὶ Καλλίστρατον .
ἐγὼ οὖν τῶν φευγόντων οὐδένα ἄξω , οὐ δὲ πλεύσομαι ἐπ αὐτόν ·
οἱ γὰρ νόμοι οὐκ ἐῶσιν ὑποδέχεσθαι τῶν φευγόντων οὐδένα , ἢ ἐν τοῖς αὐτοῖς κελεύουσιν ἐνέχεσθαι τὸν ὑποδεχόμενον τοὺς φεύγοντας .
ἀποπλεύσομαι οὖν πάλιν ὡς τὸν στρατηγὸν εἰς Θάσον .
καὶ ἐπειδὴ ἐνέβησαν οἱ ναῦται , λέγω τῷ κυβερνήτῃ ἀποπλεῖν εἰς τὴν Θάσον .
ἀντιλέγοντος δὲ τοῦ Καλλίππου καὶ κελεύοντος πλεῖν εἰς τὴν Μακεδονίαν , οἷ προσέταξεν ὁ στρατηγός , ἀποκρίνεται αὐτῷ Ποσείδιππος ὁ κυβερνήτης ὅτι τριήραρχός τε ἐγὼ τῆς νεὼς εἴην καὶ ὑπεύθυνος , καὶ τὸν μισθὸν παρ ἐμοῦ λαμβάνοι ·
πλεύσοιτο οὖν οἷ ἐγὼ κελεύω , εἰς Θάσον ὡς τὸν στρατηγόν 0 .
ἀφικομένων δ ἡμῶν τῇ ὑστεραίᾳ εἰς τὴν Θάσον , μεταπέμπεταί με ὁ Τιμόμαχος , οὗ κατήγετο ἔξω τείχους .
φοβούμενος δ ἐγὼ μὴ δεθείην διαβληθεὶς ὑπὸ τοῦ Καλλίππου , αὐτὸς μὲν οὐχ ὑπακούω , ἀλλὰ λέγω τῷ ὑπηρέτῃ ὅτι εἴ τι βούλοιτό μοι διαλέγεσθαι , ἐν τῇ ἀγορᾷ ἔσομαι , τὸν δὲ παῖδα συμπέμπω αὐτῷ , ἵν εἴ τί μοι προστάττοι , ἀκούσας ἀπαγγείλαι μοι .
διὰ μὲν ταύτας τὰς αἰτίας , ὦ ἄνδρες δικασταί , ἃς εἴρηκα πρὸς ὑμᾶς , ὁ Τιμόμαχος οὐκ ἠνάγκαζε παραλαμβάνειν τοῦτον τὴν ναῦν , ἔτι δὲ καὶ βουλόμενος αὐτὸς χρῆσθαι τῇ νηὶ ὡς ἄριστα πλεούσῃ .
τὴν μὲν γὰρ Θρασυλόχου τοῦ Ἀναγυρασίου τριήρη , ἐφ ἧς αὐτὸς ἔπλει , τὸν Θρασύλοχον τῷ Καλλίππῳ μισθῶσαι τὴν τριηραρχίαν ἔπεισεν , ἵν αὐτοκράτωρ ὢν ὁ Κάλλιππος τῆς νεὼς ἄγοι τὸν Καλλίστρατον ·
αὐτὸς δ ἀναβὰς ἐπὶ τὴν ἐμὴν ναῦν περιέπλει πανταχοῖ , ἕως ἀφίκετο εἰς Ἑλλήσποντον .
ἐπειδὴ δ οὐκέτι χρεία ἦν αὐτῷ τριήρων , ἐμβιβάσας μοι Λυκῖνον τὸν Παλληνέα ἄρχοντα εἰς τὴν ναῦν , καὶ προστάξας αὐτῷ καθ ἡμέραν ἀργύριον διδόναι τοῖς ναύταις , ἀποπλεῖν οἴκαδέ με ἐκέλευεν .
ἐπειδὴ τοίνυν καταπλέοντες οἴκαδε ἦμεν ἐν Τενέδῳ , καὶ οὔ τε ὁ Λυκῖνος , ᾧ προσέταξεν ὁ Τιμόμαχος , ἐδίδου τοῖς ναύταις σιτηρέσιον  οὐ γὰρ ἔφη ἔχειν , ἀλλ ἐκ Μυτιλήνης λήψεσθαι  , οἵ τε στρατιῶται εἶχον οὐδὲν ὅτου ἂν ἐπεσιτίσαντο , ἄσιτοι δὲ οὐκ ἂν ἐδύναντο ἐλαύνειν , πάλιν παραλαβὼν ἐγὼ μάρτυρας τῶν πολιτῶν , προσελθὼν Πολυκλεῖ τουτῳὶ ἐν Τενέδῳ , ἐκέλευον αὐτὸν τήν τε ναῦν παραλαμβάνειν ὡς διάδοχον ὄντα , καὶ τὸ ἐπιτριηράρχημα ἀποδιδόναι τοῦ χρόνου οὗ ἐπανήλωσα ὑπὲρ τούτου ἐπιτριηραρχῶν , ἵνα μὴ πρόφασις αὐτῷ γένοιτο ἀπολογίας πρὸς ὑμᾶς , ὡς ἐγὼ διὰ τοῦτο οὐκ ἤθελον αὐτῷ παραδοῦναι τὴν ναῦν φιλοτιμούμενος , ἵνα καταπλεύσαιμι οἴκαδε ἐπὶ νεὼς εὖ πλεούσης καὶ ἐνδειξαίμην ὑμῖν τὰ ἀναλώματα .
οὐκ ἐθέλοντος δ αὐτοῦ παραλαμβάνειν , τῶν δὲ ναυτῶν ἀργύριον αἰτούντων ἵνα ἀγοράσωνται τὰ ἐπιτήδεια , πάλιν αὐτῷ προσέρχομαι μάρτυρας ἔχων , καὶ ἠρώτων αὐτὸν εἰ ἀναπλεύσειεν ἔχων ἀργύριον ὡς διαδεξόμενός μοι τὴν ναῦν , ἢ οὔ .
ἀποκριναμένου δ αὐτοῦ ὅτι ἔχων ἀργύριον ἥκοι , ἐκέλευον αὐτόν μοι δανεῖσαι ὑποθέμενον τὰ σκεύη τῆς νεώς , ἵν ἔχοιμι διαδοῦναι τοῖς ναύταις καὶ κατακομίσαι τὴν ναῦν , ἐπειδὴ οὐ βούλεται παραλαβεῖν διάδοχος ὤν .
δεομένου δέ μου ταῦτα , ἀπεκρίνατό μοι ὅτι οὐ δ ἀκαρῆ δανείσοι .
ἐγὼ μὲν οὖν παρὰ ξένων Τενεδίων τοῦ πατρός , Κλεάνακτος καὶ Ἐπηράτου , ἐδανεισάμην καὶ ἔδωκα τοῖς ναύταις τὸ σιτηρέσιον ·
διὰ γὰρ τὸ Πασίωνος εἶναι καὶ ἐκεῖνον ἐπεξενῶσθαι πολλοῖς καὶ πιστευθῆναι ἐν τῇ Ἑλλάδι οὐκ ἠπόρουν , ὅπου δεηθείην , δανείσασθαι .
ὡς οὖν ταῦτα ἀληθῆ πρὸς ὑμᾶς λέγω , τούτων ὑμῖν τὰς μαρτυρίας παρέξομαι .
ὅσων μὲν τοίνυν ὑμῖν ἐδυνάμην τὰς μαρτυρίας παρασχέσθαι τῶν παραγενομένων , ὡς παρεδίδουν τὴν ναῦν Πολυκλεῖ πολλάκις , οὗτος δὲ οὐκ ἤθελεν παραλαβεῖν , ἀνέγνωκεν ὑμῖν ·
ἔτι δὲ καὶ ἐκ τεκμηρίων ἱκανῶν δεδήλωκα ὑμῖν , δι ὅ τι οὐκ ἤθελεν παραλαβεῖν τὴν ναῦν .
βούλομαι δ ὑμῖν καὶ τὸν νόμον ἀναγνωσθῆναι τὸν περὶ τῶν διαδόχων , ἵν εἰδῆτε ἡλίκων τῶν ἐπιτιμίων ὄντων , ἐάν τις μὴ διαδέξηται τὴν ναῦν ἐν τῷ χρόνῳ τῷ εἰρημένῳ , κατεφρόνησεν οὐκ ἐμοῦ μόνον , ἀλλὰ καὶ ὑμῶν καὶ τῶν νόμων .
καὶ διὰ μὲν τοῦτον πάντα τῇ πόλει ἄπρακτα γέγονεν καὶ τοῖς συμμάχοις ·
οὔ τε γὰρ ἀφίκετο ἐπὶ τὴν ναῦν κατὰ τὸν νόμον , οὔ τ ἐπειδὴ ἦλθεν ἠθέλησε διαδέξασθαι ·
ἐγὼ δὲ καὶ τὸν ὑπὲρ ἐμαυτοῦ ὑμῖν χρόνον καὶ τὸν ὑπὲρ τοῦ συντριηράρχου ἐλῃτούργησα , καὶ ἐπειδὴ ἐξῆλθέ μοι ὁ χρόνος τῆς τριηραρχίας , προστάττοντός μοι τοῦ στρατηγοῦ πλεῖν ἐφ Ἱερὸν παρέπεμψα τῷ δήμῳ τὸν σῖτον , ἵνα ἔχητε ἄφθονον ὠνεῖσθαι καὶ μηδὲν ὑμῖν τὸ κατ ἐμὲ ἐλλείπηται , καὶ ἄλλα ὅσα ἢ ἐμοὶ ἢ τῇ τριήρει ἐβουλήθη ὁ στρατηγὸς χρῆσθαι , παρέσχον αὐτῷ , οὐ μόνον τὴν οὐσίαν ἀναλίσκων , ἀλλὰ καὶ τῷ σώματι κινδυνεύων συνεπιπλέων , τῶν οἰκείων μοι πραγμάτων τοιούτων συμβεβηκότων ἐν τῷ τότε καιρῷ , ὥστε ὑμᾶς ἂν ἀκούσαντας ἐλεῆσαι .
ἡ μέν γε μήτηρ ἔκαμνε καὶ ἐπιθάνατος ἦν ἐμοῦ ἀποδημοῦντος , ὥστε μὴ δύνασθαι ἔτι αὐτὴν βοηθῆσαι τοῖς ἐμοῖς πράγμασιν ἀνηλωμένοις ἀλλ ἢ βραχέα 0 .
ἑκταῖος γὰρ ἥκων ἐτύγχανον , καὶ ἐκείνη ἰδοῦσά με καὶ προσειποῦσα τὴν ψυχὴν ἀφῆκεν , οὐκέτι τῶν ὄντων κυρία οὖσα ὥστε δοῦναι ὅσα ἐβούλετό μοι .
πολλάκις δὲ πρότερον μετεπέμπετό με , ἀφικέσθαι δεομένη αὐτόν , εἰ μὴ τῇ τριήρει οἷόν τε εἴη .
ἡ δὲ γυνή , ἣν ἐγὼ περὶ πλείστου ποιοῦμαι , ἀσθενῶς διέκειτο πολὺν χρόνον ἐν τῇ ἐμῇ ἀποδημίᾳ ·
τὰ δὲ παιδία μικρά , ἡ δὲ οὐσία ὑπόχρεως 0 1 ·
ἡ δὲ γῆ οὐχ ὅπως τινὰ καρπὸν ἤνεγκεν , ἀλλὰ καὶ τὸ ὕδωρ ἐν ἐκείνῳ τῷ ἐνιαυτῷ , ὡς πάντες ἴστε , ἐκ τῶν φρεάτων ἐπέλιπεν , ὥστε μη δὲ λάχανον γενέσθαι ἐν τῷ κήπῳ ·
οἱ δὲ δεδανεικότες ἧκον ἐπὶ τοὺς τόκους , ἐπειδὴ ὁ ἐνιαυτὸς ἐξῆλθεν , εἰ μή τις ἀποδοίη αὐτοῖς κατὰ τὰς συγγραφάς .
ὧν ἀκούοντά με καὶ παρὰ τῶν ἀφικνουμένων λόγῳ , τὰ δὲ καὶ δι ἐπιστολῶν παρὰ τῶν οἰκείων , τίνα με οἴεσθε ψυχὴν ἔχειν ἢ πόσα δάκρυα ἀφιέναι , τὰ μὲν ἐκλογιζόμενον περὶ τῶν παρόντων , τὰ δὲ καὶ ποθοῦντα ἰδεῖν παιδία καὶ γυναῖκα καὶ μητέρα , ἣν ἐγὼ οὐ πολλὰς ἐλπίδας εἶχον ζῶσαν καταλήψεσθαι 0 ;
ὧν τί ἥδιόν ἐστιν ἀνθρώπῳ , ἢ τοῦ ἕνεκ ἄν τις εὔξαιτο τούτων στερηθεὶς ζῆν .
τοιούτων τοίνυν μοι συμβεβηκότων τῶν πραγμάτων , οὐ περὶ πλείονος ἐποιησάμην τὰ ἐμαυτοῦ ἴδια ἢ τὰ ὑμέτερα , ἀλλ ἡγούμην δεῖν καὶ χρημάτων ἀναλισκομένων κρείττων εἶναι καὶ τῶν οἴκοι ἀμελουμένων καὶ γυναικὸς καὶ μητρὸς νοσούσης , ὥστε μή τε τὴν τάξιν αἰτιᾶσθαί μέ τινα λιπεῖν μή τε τὴν τριήρη τῇ πόλει ἄχρηστον γενέσθαι 0 .
ἀνθ ὧν ἁπάντων νῦν ὑμῶν δέομαι , ὥσπερ ἐγὼ ὑμῖν εὔτακτον καὶ χρήσιμον ἐμαυτὸν παρέσχον , οὕτω καὶ ὑμᾶς νυνὶ περὶ ἐμοῦ πρόνοιαν ποιησαμένους , καὶ ἀναμνησθέντας ἁπάντων ὧν τε διηγησάμην πρὸς ὑμᾶς , τῶν τε μαρτυριῶν ὧν παρεσχόμην καὶ τῶν ψηφισμάτων , βοηθῆσαι μὲν ἐμοὶ ἀδικουμένῳ , τιμωρήσασθαι δ ὑπὲρ ὑμῶν αὐτῶν , εἰσπρᾶξαι δὲ τὰ ὑπὲρ τούτου ἀνηλωμένα .